Úradný vestník L 135 , 23/05/2002 S. 0010 - 0011



Nariadenie Komisie (ES) č. 849/2002 z 22. mája 2002 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 796/2002 [2], a najmä na jeho článok 9, keďže: (1) Na to, aby sa zabezpečilo jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia pre zatrieďovanie tovarov uvedených v prílohe k tomuto nariadeniu. (2) Nariadenie (EHS) č. 2658/87 stanovuje všeobecné pravidlá na interpretáciu kombinovanej nomenklatúry. Tieto pravidlá sa uplatňujú aj na všetky ostatné nomenklatúry, ktoré sú na nej úplne alebo sčasti založené alebo ktoré k nej pridávajú akékoľvek ďalšie triedenie a ktoré sú stanovené v osobitných ustanoveniach spoločenstva s úmyslom uplatňovať sadzobné a ostatné opatrenia súvisiace s obchodovaním s tovarmi. (3) Podľa týchto všeobecných pravidiel tovar opísaný v prvom stĺpci tabuľky priloženej k tomuto nariadeniu by sa mal zatrieďovať podľa číselného znaku uvedeného v druhom stĺpci na základe odôvodnenia stanoveného v treťom stĺpci. (4) Je vhodné, aby záväzné informácie o nomenklatúrnom zatriedení tovaru vydané colnými orgánmi členských štátov týkajúce sa zatriedenia tovarov do kombinovanej nomenklatúry, ktoré nevyhovujú ustanoveniam tohto nariadenia, mohol držiteľ počas obdobia troch mesiacov aj naďalej uplatňovať podľa ustanovení článku 12 (6) nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmeneného a doplneného nariadením (ES) č. 2700/2000 Európskeho parlamentu a Rady [4]. (5) Opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Tovar opísaný v prvom stĺpci tabuľky v prílohe sa zatrieďuje v kombinovanej nomenklatúre do príslušného číselného znaku uvedeného v druhom stĺpci. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú ustanoveniam tohto nariadenia, sa naďalej uplatňujú po obdobie troch mesiacov podľa ustanovení článku 12 (6) nariadenia (EHS) č. 2913/92. Článok 3 Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. mája 2002 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 128, 15.5.2002, s. 8. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | Obuv s vonkajšou podrážkou a zvrškom z plastov s kombinovanou podrážkou a podpätkom s výškou menšou než 3 cm. Používa sa jeden kus materiálu na vytvarovanie podrážky a časti zvršku (zvýšené bočné časti). Ostatná časť zvršku sa skladá z pásu z plastov, ktorý je pripevnený priečne cez nohu k vyššie uvedeným bočným častiam štyrmi vodorovnými kolíkmi. (Pozri fotografiu č. 621) | 64029939 | Zatriedenie je určené podľa ustanovení všeobecných pravidiel 1 a 6 pre interpretáciu kombinovanej nomenklatúry a podľa znenia číselných znakov6402 , 640299 , 64029939. Zvršok topánky sa považuje za99 tú časť topánky, ktorá zakrýva boky a vrch nohy. Pozri aj vysvetlivky HS ku kapitole 64, všeobecne, (D). Keďže kolíky nie sú pripojené k časti topánky, ktorá tvorí podrážku, táto topánka sa nemôže zatriediť do číselného znaku 64022000. | +++++ TIFF +++++ --------------------------------------------------